Document ID: 31991L0249

ΟΔΗΓΙΑ ΤΗΣ ΕΠΙΤΡΟΠΗΣ της 19ης Απριλίου 1991 που τροποποιεί τα παραρτήματα της οδηγίας 70/524/ΕΟΚ του Συμβουλίου για τις πρόσθετες ύλες στη διατροφή των ζώων ( 91/249/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 για τις πρόσθετες ύλες στη διατροφή των ζώων ( 1 ), όπως τροποποιήθηκε τελευταία από την οδηγία 91/248/ΕΟΚ της Επιτροπής ( 2 ), και ιδίως το άρθρο7,
Εκτιμώντας :
ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων .
ότι μια νέα χρήση του ιχνοστοιχείου"ένυδρος θειικός υποσίδηρος" δοκιμάστηκε σε ορισμένα κράτη μέλη . ότι, με βάση την κτηθείσα πείρα, φαίνεται ότι η νέα αυτή χρήση μπορεί να επιτραπεί σε όλη την Κοινότητα .
ότι η υπερβολικά υψηλή περιεκτικότητα βιταμίνης Α στις ζωοτροφές μπορεί να έχει μη επιθυμητές επιπτώσεις στην ποιότητα της ζωικής παραγωγής . ότι, ως εκ τούτου, είναι αναγκαίο να εισαχθούν για τις ζωοτροφές μέγιστες περιεκτικότητες που να ανταποκρίνονται στις πραγματικές ανάγκες διαβίωσης και παραγωγής των ζώων κατά τη διάρκεια της τελικής περιόδου .
ότι η χρησιμοποίηση διαφόρων προσθέτων υλών που υπάγονται στις ομάδες των αντιβιοτικών ή των συνδετικών ουσιών δοκιμάσθηκε με επιτυχία σε ορισμένα κράτη μέλη . ότι είναι σκόπιμο να επιτραπούν προσωρινά αυτές οι νέες χρήσεις σε εθνικό επίπεδο μέχρι να γίνουν αποδεκτές σε κοινοτικό επίπεδο .
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας .
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1 το αργότερο στις 30 Νοεμβρίου 1991 . Ενημερώνουν σχετικά την Επιτροπή .
Εφόσον τα κράτη μέλη εγκρίνουν τις εν λόγω διατάξεις, περιλαμβάνεται σ' αυτές μια παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους . Οι λεπτομέρειες αυτής της παραπομπής θεσπίζονται από τα κράτη μέλη .
Άρθρο 3
Η παρούσα οδηγία απευθύνεται στα κράτη μέλη .
Βρυξέλλες, 19Νοεμβρίου 1991 .

Labels: 17
6